कर रहे जागरुक, घर बनाने में मदद भी
एनएसएस शिविर के छात्र ग्रामीणों को मकान बनाने में सहयोग कर रहे है। मदद के लिए उठे छात्रों के हाथ का सहारा पाकर ग्रामीण भी गदगद है। ये छात्र सुबह काम करते है और शाम को गांववालों का मनोरंजन के साथ नशाखोरी के खिलाफ संदेश भी दे रहे हैं। इससे गांव के लोगों में जागरूकता आई है और इसे त्याग करने का संकल्प भी ले रहे हैं।
दूरस्थ अंचल के खेड़ा गांव के एक प्रायमरी स्कूल में शहर के छत्तीसगढ़ हायर सेकंडरी स्कूल के छात्रों का सात दिवसीय राष्ट्रीय सेवा योजना शिविर लगाया गया है। शहर के 45 छात्र दो शिक्षकों के साथ यहां ठहरे हैं। इसमें 13 लड़कियां और 32 लड़के शामिल है। ये बच्चे परियोजना कार्य के तहत गांव में साफ-सफाई,सड़क निर्माण समेत अनेक काम कर गांव वालों में जागरूकता लाने का प्रयास किया जा रहा है।
गांव में कई ग्रामीण मकान बना रहे हैं, वहां भी छात्र जाकर सहयोग करते है। शाम होते ही गांव के चौपाल में ग्रामीणों का मनोरंजन करने के लिए मंचीय कार्यक्रम पेश करते है। इसमें दहेज प्रथा, नशाखोरी खिलाफ व स्वच्छता का संदेश देते है। गांव में शौचालय के लिए सोखता गड्ढा और अन्य साधनों की जानकारी भी देते है। नाच-गाकर छात्रों द्वारा दिए जा रहे संदेश का असर ग्रामीणों पर पड़ रहा है और इसे अपनाने का लोग संकल्प ले रहे हैं।
बच्चों की निखर रही है प्रतिभा
शिविर में शामिल छात्रों की प्रतिभा भी निखर रही है। इसमें ऐसे भी छात्र है जो खड़े-खड़े छत्तीसगढ़ी गीत तैयार कर लेते है। ऐसे छात्रों को गांव का मंच मिल रहा है और अपनी प्रतिभा से गांव वालों को सीख दे रहे हैं। नाटक, डांस और गीत के माध्यम से लोगों को जागरूक करने की कोशिश इन छात्रों की आेर से की जा रही है। इससे लोग प्रभावित भी हो रहे हैं।
ग्रामीणों को भी किया है शामिल
अपने कार्यक्रम में ग्रामीणों को शामिल किया गया है। इसमें हाई स्कूल के तीन छात्रों समेत अन्य ग्रामीण शामिल है जो उनके साथ कैंप में ही रहते हैं। शिविर में छात्रों का दल बनाया गया है। इनके द्वारा ही एक-एक दिन खाना बनाया जाता है। इसमें ग्रामीण सहयोग करते है। काम के दौरान भी ये ग्रामीण छात्रों के साथ ही रहते है और उनके रहन-सहन को आत्मसात कर रहे हैं।
महासमुंद. एनएसएस के छात्र भवन बनाने के लिए ईंट को ऊपर चढ़ा रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva